Politiet tog ingen chancer, da de skulle anholde psykisk syg mand.

Nordjyllands Politi mødte talstærkt op, da en psykisk syg mand havde forskanset sig i en lejlighed på Roald Amundsens Vej i Aalborg SØ. - Det var boligselskabet der ringede, og sagde, at den var helt gal, fortæller vagtchef ved Nordjyllands Politi Henrik Bech til TV2/Nord. I følge Nordjyllands Politi så begyndte manden at smide potteplanter ud af vinduet, men da først politiet kom ind i mandens lejlighed foregik anholdelsen stille og roligt.